সাকিবের জন্য অপেক্ষা শেষ পর্যন্ত
| ২০ ডিসেম্বর ২০১৮, ১২:৫২ | আপডেট : ২০ ডিসেম্বর ২০১৮, ১৪:২৬
প্রথম ম্যাচে জিতে তিন ম্যাচের টি-টোয়েন্টি সিরিজে ১-০ তে এগিয়ে গেছে সফরকারী ওয়েস্ট ইন্ডিজ। বাকি আছে আরও দুই ম্যাচ। আজ হেরে গেলে সিরিজ খোয়াতে হবে বাংলাদেশকে, সঙ্গে টানা তিন ফরম্যাটে তিন সিরিজ জয়ের স্বপ্নও ভঙ্গ হবে টাইগারদের। তাই বাঁচা-মরার ম্যাচ টাইগারদের সামনে।
সিরিজের প্রথম ম্যাচে হারলেও বাংলাদেশ অধিনায়ক ছিলেন দুর্দান্ত।ব্যাটে বলে একাই টেনেছেন দলকে কিন্তু বাকিদের ব্যর্থতায় সাকিবকেও হতে হয়েছিল ম্লান।
প্রথম ম্যাচের পারফর্মার সাকিবকে নিয়ে দুশ্চিন্তার বাসা বেঁধেছে গতকাল থেকে। সংবাদ সম্মেলনে না এসে সেটিকে আরও বড় করলেন সাকিব। পরে জানা গেছে সাকিবের জ্বর, তাই অনুশীলনও করতে আসেননি গতকাল।
এমন অবস্থায় আজ তাঁকে নিয়ে ধোঁয়াশা সমর্থকদের মাঝে। সাকিবকে খেলানোর জন্য চেষ্টা করছে টিম ম্যানেজমেন্ট।
এ নিয়ে প্রধান নির্বাচক মিনহাজুল আবেদীন নান্নু জানান, ওর শরীর কিছুটা খারাপ হলেও আমরা শেষ পর্যন্ত চেষ্টা করছি তাঁকে খেলানোর।
আজ বিকাল ৫টা থেকে শের-ই-বাংলা স্টেডিয়ামে শুরু হবে সিরিজের দ্বিতীয় ম্যাচ।
বাংলাদেশ সম্ভাব্য একাদশ: তামিম ইকবাল, লিটন দাস, সৌম্য সরকার, সাকিব আল হাসান (অধিনায়ক), মুশফিকুর রহিম (উইকেটরক্ষক), মাহমুদউল্লাহ, আরিফুল হক, মোহাম্মদ সাইফুদ্দিন, মেহেদি হাসান, রুবেল হোসেন, মোস্তাফিজুর রহমান।
ওয়েস্ট ইন্ডিজ সম্ভাব্য একাদশ: এভিন লুইস, শাই হোপ (উইকেটরক্ষক), নিকোলাস পুরান, ড্যারেন ব্রাভো, শিমরন হেটমায়ার, রোভম্যান পাওয়েল, কার্লোস ব্র্যাথওয়েট (অধিনায়ক), কেমো পল, ফ্যাবিয়ান অ্যালেন, ওশানে টমাস, শেলডন কটরেল।
জরিমানা গুণতে হচ্ছে সাকিবকে